آمریکا بیرلشمیش دؤولتلری پرزیدنتی دونالد ترامپ،
"پ‌کاکا، ترور و ترور تهدیدی باخیمین‌دان محتملا داعشدن داها پیسدیر" دگرلندیرمه‌سینی وئردی.
دونالد ترامپ، ایتالیا پرزیدنتی سرجیو ماتارلا ایله ایکیلی گؤروشمه‌دن سونرا آغ ائوده اورتاق مطبوعات توپلانتیسی دوزنله‌دی.
تورک سلاح‌لی گوجلری طرفین‌دن سوریه‌ده فرات چایینین دوغوسوندا ائدیلن باریش بولاغی عملیاتینین باشلادیلماسینین اوندا تعجب دوغوروب دوغورمادیغی سوالینا ترامپ،
"(جمهورباشقانی رجب طیب) اردوغانین قراری منی تعجبله‌ندیرمه‌دی. اوزون مدت‌دیر بونو ائتمک ایسته‌ییردی، اوزون مدت‌دیر سوریه سرحدینه عسگر ییغیردی" جاوابینی وئردی.
سوریه‌نین قوزئیینده‌کی عسگرلرینی چکدیکلرینی خاطیرلادان ترامپ،
"(تورکییه و یپگ/پ‌کاکا) اوزون مدت‌دیر ساواشیر. سوریه سرحدین‌ده ده ساواشیرلار. بورا سوریه سرحدی. من ده نیه دوستوموز اولمایان بیر اؤلکه‌نین (سوریه) تورپاقلارینی قورودوغوموزو سوروشورام. سوریه‌نین ده کوردلرله ایلیشکی‌سی وار و اونلار (یپگ/پ‌کاکا) ملک دئییل" ایفاده‌سینی ایشلتدی.
ترامپ،
"بیرچوخ باخیم‌دان پ‌کاکا، ترور و ترور تهدیدی باخیمین‌دان محتملا داعشدن داها پیسدیر" دئیه‌رک،
"بیز ناتو عضولری یاخشی گئچینمه‌لیییک و تورکییه ناتو عضوو" ایفاده‌لرینی ایشلتدی.
